CELEX: 62017TN0832
Language: sl
Date: 2017-12-22 00:00:00
Title: Zadeva T-832/17: Tožba, vložena 22. decembra 2017 – achtung!/EUIPO (achtung!)

19.2.2018   
            
            
               SL
            
            
               Uradni list Evropske unije
            
            
               C 63/21
            
         Tožba, vložena 22. decembra 2017 – achtung!/EUIPO (achtung!)
   (Zadeva T-832/17)
   (2018/C 063/28)
   Jezik, v katerem je bila tožba vložena: nemščina
   
      Stranke
   
   
      Tožeča stranka: achtung! GmbH (Hamburg, Nemčija) (zastopnika: G. J. Seelig in D. Bischof, odvetnika)
   
      Tožena stranka: Urad Evropske unije za intelektualno lastnino (EUIPO)
   
      Podatki o postopku pred EUIPO
   
   
      Zadevna sporna znamka: mednarodna registracija figurativne znamke z besednim elementom „achtung!“, v kateri je imenovana Evropska unija – mednarodna registracija, v kateri je imenovana Evropska unija, št. 1297 443
   
      Izpodbijana odločba: Odločba četrtega odbora za pritožbe pri EUIPO z dne 23. oktobra 2017 v zadevi R 490/2017-4
   
      Tožbeni predlogi
   
   Tožeča stranka Splošnemu sodišču predlaga, naj:
   
               —
            
            
               Odločbo četrtega odbora za pritožbe pri EUIPO z dne 23. oktobra 2017 (pritožbena zadeva R 490/2017-4) razveljavi;
            
         
               —
            
            
               spremeni Odločbo četrtega odbora za pritožbe pri EUIPO z dne 23. oktobra 2017 (pritožbena zadeva R 490/2017-4) tako, da bo mednarodni registraciji št. 1297 443 „achtung!“ (besedna/figurativna znamka) podeljeno varstvo v Evropski uniji;
            
         
               —
            
            
               EUIPO naloži plačilo stroškov ter povrnitev nujnih stroškov tožeče stranke, ki so ji nastali zaradi postopka pred odborom za pritožbe.
            
         
      Navajani tožbeni razlog
   
   Tožeča stranka svojo tožbo utemeljuje s kršitvijo člena 72(2) Uredbe št. 2017/1001. EUIPO naj bi napačno presodil razlikovalni učinek znamke glede na člen 7(1)(b) Uredbe št. 2017/1001 ter kršil načeli enakega obravnavanja ter dobrega upravljanja.